KYK: Sussies (9 en 4) wat wil swem, ry 16 km voor botsing | Netwerk24
KYK: Sussies (9 en 4) wat wil swem, ry 16 km voor botsing
04 Junie 2021 13:50
Twee Amerikaanse sussies van nege en vier jaar oud wat hul ouers se voertuig gedeps het om see toe te gaan, is ongedeerd nadat hulle in 'n vragmotor vasgery het.
Die Kaliforniese polisie het Woensdag die verrassing van hul lewe gekry toe hulle sien wie die bestuurder en haar passasier is nadat die motor reg van voor met 'n vragmotor gebots het.
Ondanks hul stoutigheid was hulle darem gehoorsaam genoeg om hul veiligheidsgordels te dra en dit is waarskynlik die rede dat hulle nie beseer is nie.
"Die meisietjie en haar vierjarige sussie het glo hul ouers se motorvoertuig gegaps terwyl hulle geslaap het om op hul eie somer-avontuur te gaan," lui die West Valley City-polisiekantoor se inskrywing op Twitter.
Die tweetjies het sowat 16 km ver in die motor – op 'n snelweg en 'n hoofweg – gevorder voordat die botsing 'n einde aan hul uitstappie gemaak het.
"Die motor is ernstig beskadig en selfs die vragmotor moes weggesleep word. Die vragmotorbestuurder is ook nie beseer nie.
"Toe die polisie hulle vra hoekom hulle op dié avontuur gegaan het, het hulle gesê hulle wou Kalifornië toe ry om in die see te gaan swem."